**Blue Dog Coalition**, gjerne omtalt som **Blue Dogs** eller **Blue Dog Democrats**, er et nettverk av konservative kongressmedlemmer i Representantenes hus som representerer Det demokratiske parti. Koalisjonen ble etablert i 1995 med formål om å gi en samlet stemme for de konservative demokratene i Representantenes hus. Under valget i 2012 gikk koalisjonen på et stort nederlag og gikk fra 27 til 19 representanter. Det spekuleres om den mer moderate koalisjonen New Democrat Coalition, som opererer både i Senatet og Representantenes hus, har overtatt noe av rollen til Blue Dog Coalition. New Democrat Coalition er et nettverk for moderate sentrumsorienterte demokrater og bestod av 7 senatorer og 53 representanter i 2014 .

Til tross for at koalisjonen kun opererer i Representantenes hus brukes også begrepet Blue Dog av media for å beskrive konservative demokrater i statlige forsamlinger, guvernører og senatorer, deriblant Ben Nelson og Jon Manchin.

Historie
--------

### Grunnleggelse

President Barack Obama møter med Blue Dog Coalition, 10. februar 2009.
Nettverket ble etablert i 1995 av representantene Glen Browder og Bud Cramer fra Alabama, Blanche Lambert Lincoln fra Arkansas, Gary Condit fra California, Nathan Deal fra Georgia, William Lipinski fra Illinois, Scotty Baesler fra Kentucky, Billy Tauzin og Jimmy Hayes fra Louisiana, Collin Peterson og David Minge fra Minnesota, Mike Parker og Gene Taylor fra Mississippi, Pat Danner fra Missouri, Bill Brewster fra Oklahoma, John Tanner fra Tennessee, Bill Orton fra Utah, Lewis F. Payne Jr. og Owen Pickett fra Virginia, og Ralph Hall, Charles Stenholm, Pete Geren og Greg Laughlin fra Texas. Gary Condir og Nathan Deal var koalisjonens første ledere. Gruppen fikk navnet sitt fra representanten Pete Geren som mente demokrater i Kongressen ble "kvalt blå" av ekstreme venstrevridde demokrater. Geren ble utnevnt til arméminister i George W. Bushs regjering 16. juli 2007, til tross for at han er medlem av Det demokratiske parti.

Enkelte medlemmer har forklart at "når hunder ikke slippes innendørs blir de værende ute og blir kalde og blå", som refererer til at Det demokratiske parti hadde snudd mot venstre og ignorert konservative stemmer i partiet. Enkelte statsvitere mener nettverket ble etablert som en fortsettelse av Boll weevil, en gruppe av demokratiske representanter fra Sørstatene som støttet den republikanske presidenten Ronald Reagan sine skattekutt på 1980-tallet .

### New Democrat Coalition

Blue Dog Coalition har opplevd store nederlag i nyere tid. Ved mellomvalget i 2010 gikk koalisjonen fra 54 medlemmer til 26 og ved valget til Representantenes hus i 2012 gikk de yttligere tilbake fra 27 representanter til 14. De store nederlagene har ført til spekulasjoner om den mer moderate koalisjonen New Democrat Coalition vil overta noe av oppslutningen som Blue Dog Coalition mistet. New Democrat Coalition ble etablert i 1997 og opererer også i Senatet. Dette nettverket hadde 7 medlemmer i Senatet og 53 medlemmer i Representantenes hus i 2014. Mens Blue Dog Coalition vektlegger konservatisme og samarbeid med Det republikanske parti har New Democrat Coalition som formål å styrke moderate standpunkt i Det demokratiske parti. Blue Dog Coalition er konservative i alle standpunkt, mens mange av representantene i New Democrat Coalition ofte er mer sosialliberale og konservative i blant annet økonomiske spørsmål. Samtlige av representantene i Blue Dog Coalition støtter liberale våpenlover, strengere innvandring og er motstandere av abort, mens det er store variasjoner blant medlemmene i New Democrat Coalition. Enkelte representanter er medlemmer av både New Democrat Coalition og Blue Dog Coalition, for eksempel Gabrielle Giffords .

Medlemmer
---------

Distrikter som i 2013-2015 representeres av en demokrat i Blue Dog Coalition.
Distrikter som i 2009-2011 ble representert av en demokrat i Blue Dog Coalition.
### Nåværende medlemmer

1. Ron Barber (AZ-2)
2. John Barrow (GA-12)
3. Sanford Bishop (GA-2)
4. Cheri Bustos (IL-17)
5. Jim Cooper (TN-5)
6. Jim Costa (CA-16)
7. Henry Cuellar (TX-28)
8. Pete Gallego (TX-23)
9. Dan Lipinski (IL-3)
10. Jim Matheson (UT-4)
11. Mike McIntyre (NC-7)
12. Mike Michaud (ME-2)
13. Collin Peterson (MN-7)
14. Nick Rahall (WV-3)
15. Loretta Sanchez (CA-46)
16. Kurt Schrader (OR-5)
17. David Scott (GA-13)
18. Kyrsten Sinema (AZ-9)
19. Mike Thompson (CA-5)

### Tidligere medlemmer som ble republikanere

* Rodney Alexander (LA-5) - ble republikaner i 2004
* Nathan Deal (GA-9) - ble republikaner i 1995
* Ralph Hall (TX-4) - ble republikaner i 2004
* Jimmy Hayes (LA-7) - ble republikaner i 1995
* Virgil Goode (VA-5) - ble republikaner i 2002
* Parker Griffith (AL-5) - ble republikaner i 2009
* Michael Parker (MS-4) - ble republikaner i 1995
* Billy Tauzin (LA-3) - ble republikaner i 1995

Se også
-------

* Det demokratiske parti
* Liste av politiske nominasjoner i USA som krysset partitilhørighet

Referanser
----------

1. ↑
2. ↑  «Arkivert kopi». Arkivert fra originalen 18. september 2014. Besøkt 12. august 2014.
3. ↑
4. ↑  «Arkivert kopi». Arkivert fra originalen 18. september 2014. Besøkt 12. august 2014.
5. ↑  «Arkivert kopi». Arkivert fra originalen 18. september 2014. Besøkt 12. august 2014.
6. ↑
7. ↑  «Arkivert kopi». Arkivert fra originalen 21. august 2014. Besøkt 21. mai 2013.
8. ↑  Certain, Geni (2012). Professor-Politician, The Biography of Alabama Congressman Glen Browder. NewSouth Books. Side 147. ISBN 978-1-58838-254-2.
9. ↑
10. ↑
11. ↑  Parties, Rules, and the Evolution of Congressional Budgeting, Lance T. LeLoup, 2005, side 185.
12. ↑  Encyclopedia of American Parties, Campaigns, and Elections, William C. Binning et al, 1999, side 307.
13. ↑  «Arkivert kopi». Arkivert fra originalen 26. juli 2011. Besøkt 12. august 2014.
14. ↑
15. ↑
16. ↑
17. ↑
18. ↑  «Arkivert kopi». Arkivert fra originalen 28. april 2014. Besøkt 27. februar 2013.
19. ↑
20. ↑  «Blue Dog Coalition Adds Four New Members». Office of Kurt Schrader. Arkivert fra originalen 16. januar 2014. Besøkt 15. januar 2014.  «Arkivert kopi». Arkivert fra originalen 16. januar 2014. Besøkt 18. juli 2017.
21. ↑  «Blue Dog Coalition Adds Four New Members». Office of Kurt Schrader. Arkivert fra originalen 16. januar 2014. Besøkt 15. januar 2014.  «Arkivert kopi». Arkivert fra originalen 16. januar 2014. Besøkt 18. juli 2017.
22. ↑  «Rep. Lipinski Joins Blue Dog Coalition to Fight for Fiscal Discipline». Office of Dan Lipinski. Arkivert fra originalen 28. februar 2013. Besøkt 14. juni 2013.
23. ↑  «Blue Dog Coalition Adds Four New Members». Office of Kurt Schrader. Arkivert fra originalen 16. januar 2014. Besøkt 15. januar 2014.  «Arkivert kopi». Arkivert fra originalen 16. januar 2014. Besøkt 18. juli 2017.
24. ↑  «Blue Dog Coalition Adds Four New Members». Office of Kurt Schrader. Arkivert fra originalen 16. januar 2014. Besøkt 15. januar 2014.  «Arkivert kopi». Arkivert fra originalen 16. januar 2014. Besøkt 18. juli 2017.

|  |  |
| --- | --- |
| Oppslagsverk/autoritetsdata | Encyclopædia Britannica
 |